Voormalige apteker gevonnis vir bedrogArgieffoto (Foto: Unsplash) ŉ Voormalige apteker is vandeesweek ŉ opgeskorte vonnis opgelê nadat hy bedrieglike eise by ŉ mediese skema vir staatsamptenare ingedien het en in die proses die skema met R4,1 miljoen bedrieg het. Wisani Ngobeni (50) is Vrydag in die streekhof in Mbombela (Nelspruit) in Mpumalanga skuldig bevind en tot ses jaar tronkstraf gevonnis. Dié vonnis is egter ten volle vir vyf jaar opgeskort op voorwaarde dat Ngobeni nie in hierdie tydperk weer skuldig bevind word aan bedrog nie. Kapt. Dineo Lucy Sekgotodi, woordvoerder van die Valke, het gesê Ngobeni was in 2015 die direkteur van of Wisamed Pharmacy toe hy bedrieglike eise by Gems, die mediese fonds vir staatsamptenare, ingedien het. Ngobeni is daarna in Nelspruit deur die Valke in hegtenis geneem.